Diari Oficial de la Generalitat Valenciana


Sumari del DOGV 8001, del 16-03-2017 (2017/1846)

RESOLUCIÓ de 23 de febrer de 2017, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària segona a la declaració d'impacte ambiental corresponent a l'expedient 135/11-AIA Monòver.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8001

Data del DOGV
:   16-03-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/1846


Data del document
:   23-02-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 23 de febrer de 2017, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària segona a la declaració d'impacte ambiental corresponent a l'expedient 135/11-AIA Monòver. [2017/1846]  
De conformitat amb l'article 47.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de la resolució complementària a la declaració d'impacte ambiental, resolc:  
  
  
Publicar en el Diari Oficial de la Generalitat Valenciana la resolució complementària segona corresponent a l'expedient 135/11-AIA Monòver.  
  
«Resolució per la qual es modifiquen la declaració d'impacte ambiental de 28 de maig de 2012 i la resolució complementària de 14 de novembre de 2013.  
Expedient: 135-2011-AIA.  
Títol: Explotació porcina de producció de tipus mixt.  
Promotor: Bibiano y Cia, SL.  
Òrgan substantiu: Servei de Lluita Contra el Canvi Climàtic i Prevenció i Control de la Contaminació.  
Localització: parcel·les 70, 71, 72, 75, 76, 77, 78, 80, 81 del polígon 6 de Monòver (Alacant).  
  
Antecedents  
El 28 de maig de 2012, la Direcció General d'Avaluació Ambiental i Territorial emet una declaració d'impacte ambiental favorable al projecte de legalització d'explotació porcina de tipus mixt a Monòver (Alacant).  
El 14 de novembre de 2013, la Direcció General d'Avaluació Ambiental i Territorial emet una resolució complementària.  
El 18 de desembre de 2014, el denominat en aquell moment Servei de Protecció i Control Integrat de la Contaminació remet documentació referent a modificació no substancial del projecte.  
El 23 de febrer de 2015, el Servei d'Avaluació d'Impacte Ambiental sol·licita documentació complementària a l'efecte de determinar si les modificacions del projecte estan incloses dins del supòsit previst en l'article 7.2.c de la Llei 21/2013, d'avaluació ambiental (modificació de projectes diferents de les modificacions descrites en l'article 7.1.c ja autoritzats, executats o en procés d'execució, que puga tindre efectes significatius en el medi ambient).  
  
El 26 d'octubre de 2016, es rep en el Servei d'Avaluació d'Impacte Ambiental la documentació sol·licitada.  
Descripció de les modificacions del projecte  
En la documentació rebuda en el Servei d'Avaluació d'Impacte Ambiental, amb data entrada de 18 de desembre de 2014, s'exposa que el projecte executat difereix del projecte per al qual es va atorgar l'autorització ambiental integrada. Les modificacions efectuades són les següents:  
- Canvi de les dimensions del femer: el femer projectat de 150 m² té una superfície de 100 m². Compta amb una canal que desemboca en una arqueta d'arreplega diària de lixiviats. Està construït amb morter de ciment i formigó amb malla electrosoldada. En el femer s'acumula el fem dels animals juntament amb el material que fa de llit, i es distribueix posteriorment a finques autoritzades.  
- Canvi d'emplaçament de parcs de 1.500 m²: se substitueix el parc projectat per l'adaptació de dos parcs existents. El fem generat en els parcs és conduït al femer des d'on es distribueix com a adobament a finques autoritzades.  
La documentació indica que els dits parcs estan situats sobre roca mare i això els fa impermeables. En la resta de superfície s'ha fet una solera de formigó impermeable i s'ha recobert d'arena per a afavorir el benestar dels animals. En el cas que es produïra algun lixiviat, s'acumularia en la part formigonada des d'on s'arreplegaria mitjançant el tanc de purins.  
En la documentació aportada pel promotor, amb data 26 d'octubre de 2016, es justifica que les modificacions realitzades no impliquen un increment dels abocaments, no hi ha augment de la producció de residus ni comporta un increment important quant a consum d'aigua o energia.  
  
Consideracions ambientals i jurídiques  
1. En compliment de l'article 7.2.c de la Llei 21/2013 es realitza l'anàlisi següent:  
Les modificacions del projecte no comporten un augment de la generació de residus, emissions a l'atmosfera, abocaments o increment de la utilització dels recursos naturals, atés que no es modifica la capacitat productiva ni la modalitat de producció ni comporta l'ampliació de l'activitat en terrenys aliens als prèviament avaluats en la tramitació ambiental del projecte i on puga afectar-se el patrimoni natural o espais de la Xarxa Natura 2000, per la qual cosa, en no tindre efectes significatius sobre el medi ambient, no cal sotmetre les modificacions proposades a avaluació d'impacte ambiental simplificada.  
No obstant això, quant a l'adaptació dels parcs realitzada, en compliment de la declaració d'impacte ambiental i d'acord amb allò que s'ha indicat en el projecte tècnic ha de recordar-se que aquest parc haurà d'estar construït amb solera de formigó armat amb malla electrosoldada, vora perimetral a base de bloc de formigó lluït per ambdues cares, canal i arqueta d'arreplega de lixiviats.  
2. En aplicació de l'article 44 de la Llei 21/2013 (modificació de les condicions de la declaració d'impacte ambiental).  
L'article 44 de la Llei 21/2013 indica:  
1. Les condicions de les declaracions d'impacte ambiental podran modificar-se quan concórrega alguna de les circumstàncies següents:  
  
(...)  
c) Quan durant el seguiment del compliment de la declaració d'impacte ambiental es detecte que les mesures preventives, correctores o compensatòries són insuficients, innecessàries o ineficaces.  
2. El compliment de modificació de les condicions de la declaració d'impacte ambiental podrà iniciar-se d'ofici o a sol·licitud del promotor.  
  
Revisades la declaració d'impacte ambiental de 28 de maig de 2012 i la resolució complementària de 14 de novembre de 2013 s'observa que el promotor va optar, atés que no podia garantir-se la impermeabilitat de la fossa sèptica, per inutilitzar la fossa sèptica i derivar les aigües negres cap a les fosses de purins.  
Atés que no està previst en la legislació vigent l'ús directe com a fertilitzant del contingut de la fossa sèptica, l'òrgan substantiu haurà d'instar a evitar la mescla dels purins amb el contingut de la fossa sèptica i derivar aquest contingut a una estació depuradora d'aigües residuals.  
- El condicionant número 9 de la DIA i la resolució complementària indica que «a l'hora d'utilitzar el purí com a fertilitzant, es limitarà la zona d'aplicació a camps de cultiu i pastius no naturals, i s'evitaran les proximitats de corrents d'aigua, rius, rierols, barrancs, etc., així com fonts, conduccions subterrànies d'aigua i altres possibles focus de contaminació. No se superarà la quantitat de 170 kg de N/ha i any. Preferentment, s'haurà de soterrar immediatament per a evitar les possibles pèrdues de nitrogen amoniacal.  
Revisat el dit condicionant i atenent l'annex IV de l'Ordre 7/2010, de 10 de febrer, de la Conselleria d'Agricultura, Pesca i Alimentació, per la qual s'aprova el codi valencià de bones pràctiques agràries, les quantitats de nitrogen contingut en el purí que s'aplicarà als distints cultius no excedirà les indicades en la taula de l'annex IV.  
  
En els casos en què puga aplicar-se al cultiu una quantitat de nitrogen per damunt de 170 kg/ha, aquesta quantitat haurà d'aportar-se, segons indica l'ordre, en forma d'adobat mineral.  
En el cas que les necessitats del cultiu estiguen per davall de 170 kg/N/ha/any, es disminuiran les dosis aportades d'acord amb les necessitats reals del cultiu. Amb caràcter general, en cultius de secà per als quals l'annex IV de l'ordre no especifica les dosis màximes de nitrogen a aportar s'establiran com a dosis màximes de cultiu les següents:  
  
Dosis de nitrogen recomanables (kg/ha)  
Cultiu Règim de cultiu  
 Secà Regadiu  
Ametler i altres fruits secs 90 130  
Olivera 90 130  
Fruiters (règim extensiu) 100   
Garrofer 50 75  
Vinya 50 50  
Cereal 170 170  
  
  
  
S'agafarà com a base de càlcul la quantitat de nitrogen contingut en el purí segons el Reial decret 324/2000, pel qual s'estableixen normes bàsiques d'ordenació de les explotacions porcines.  
Consideracions jurídiques  
1. L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, atribueix a la Direcció General de Medi Natural i Avaluació Ambiental la competència sobre avaluació ambiental estratègica i de projectes.  
Per tot l'anterior, es resol:  
  
Primer  
Estimar acceptable, només als efectes ambientals, la modificació del projecte d'explotació porcina de producció de tipus mixt promoguda per Bibiano y Cia, SL, sense perjudici de l'obtenció prèvia de les autoritzacions sectorials que se li apliquen, sempre que aquest es desenvolupe d'acord amb les previsions de l'estudi d'impacte ambiental.  
  
  
Segon  
Es recorda l'obligatorietat del compliment del condicionant número 5 segons la resolució complementària de 14 de novembre de 2013.  
  
  
Tercer  
Es procedeix a ampliar i modificar el condicionant ambiental 9, que passa a tindre la redacció següent:  
9. El promotor del projecte haurà de justificar davant de l'òrgan amb competència substantiva que disposa de suficient base territorial per a realitzar la gestió del purí produït. Per a això, d'acord amb el que s'ha exposat en aquesta resolució, es procedirà a actualitzar el pla de gestió de purins. La dita actualització es plasmarà en un document que es remetrà a l'òrgan substantiu el qual, una vegada mostrada la seua conformitat amb la documentació elaborada, el remetrà al Servei d'Avaluació d'Impacte Ambiental perquè siga revisat i se n'emeta l'informe. El pla de gestió haurà de tindre en compte el següent:  
a) A l'hora d'utilitzar el purí com a fertilitzant, es limitarà la zona d'aplicació a camps de cultiu i pastius no naturals, i s'evitaran les proximitats de corrents d'aigua, rius rierols, barrancs, etc., així com fonts, conduccions subterrànies d'aigua i altres possibles focus de contaminació.  
b) En la pràctica de l'adobament no s'excediran les dosis de nitrogen per cultiu establides en l'annex IV de l'Ordre 7/2010, de 10 de febrer, de la Conselleria d'Agricultura, Pesca i Alimentació, per la qual s'aprova el codi valencià de bones pràctiques agràries i les indicades en l'apartat 2 de les consideracions ambientals i jurídiques de la present resolució.  
c) Les quantitats de nitrogen contingut en el purí es calcularan d'acord amb el Reial decret 324/2000, pel qual s'estableixen normes bàsiques d'ordenació de les explotacions porcines.  
d) A fi de facilitar la consulta del pla de gestió de purins, la documentació incorporarà un quadre resum amb superfície per tipus de cultiu, consum estimat de nitrogen anual per tipus de cultiu i còmputs totals. Les dades per al càlcul de superfícies i cultius s'obtindran del SIGPAC.  
  
Quart  
Es procedeix a l'ampliació dels condicionants ambientals:  
12. L'òrgan substantiu haurà d'instar a evitar la mescla dels purins amb el contingut de la fossa sèptica que s'haurà de gestionar a través d'una estació depuradora d'aigües residuals.  
  
Cinqué  
La resolució per la qual es modifica la declaració d'impacte ambiental no serà objecte de cap recurs sense perjudici que, si és el cas, procedisquen en via administrativa i judicial davant de l'acte pel qual s'autoritza el projecte.  
  
Sisé  
Publicar aquesta resolució complementària i de modificació de la declaració d'impacte ambiental en el Diari Oficial de la Generalitat Valenciana de la manera reglamentària, d'acord amb el que disposa l'article 41.3 i l'article 44.6 de la Llei 21/2013, de 9 de desembre, d'avaluació ambiental.  
  
València, 18 de gener de 2017.- El director general de Medi Natural i d'Avaluació Ambiental: Antoni Marzo i Pastor.»  
  
València, 23 de febrer de 2017.- El director general de Medi Natural i d'Avaluació Ambiental: Antoni Marzo i Pastor.